**Ministru kabineta noteikumu projekta**

**„Grozījumi Ministru kabineta 2011.gada 26.aprīļa noteikumos Nr.319 „Noteikumi par atkritumu reģenerācijas un apglabāšanas veidiem”” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 26.aprīļa noteikumos Nr.319 „Noteikumi par atkritumu reģenerācijas un apglabāšanas veidiem”” (turpmāk – MK noteikumu projekts Nr.319) izstrādāts, lai Latvijas normatīvajos aktos līdz 2016.gada 31.jūlijam transponētu Eiropas Komisijas 2015.gada 10.jūlija direktīvu 2015/1127/ES, ar ko groza II pielikumu Eiropas Parlamenta un Padomes Direktīvā 2008/98/EK par atkritumiem un par dažu direktīvu atcelšanu (turpmāk – Direktīva 2015/1127/ES).  MK noteikumu projektā Nr.319 ietverti jauni atkritumu reģenerācijas kodi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atkritumu apsaimniekošanas likuma 12.pants paredz iespēju veikt slēgtu vai rekultivētu izgāztuvju atrakšanu un tajās esošo atkritumu pāršķirošanu.  Šobrīd ir konstatēta pieaugoša interese par slēgtu un rekultivētu atkritumu izgāztuvju atrakšanu un tajās esošo atkritumu šķirošanu, lai šos materiālus nodotu pārstrādei. Lai nodrošinātu, ka izgāztuvju atrakšana un tajās esošo atkritumu pāršķirošana notiek videi nekaitīgā veidā, un noteiktu, kādi nosacījumi ir jāievēro pēc darba pabeigšanas izgāztuvē, izstrādāts Ministru kabineta noteikumu projekts “Grozījumi Ministru kabineta 2011.gada 27.decembra noteikumos Nr.1032 “Atkritumu poligona ierīkošanas, atkritumu poligonu un izgāztuvju apsaimniekošanas, slēgšanas un rekultivācijas noteikumi” (izsludināts Valsts sekretāru sanāksmē 2015.gada 12.februārī, VSS- 134). Pašreiz atkritumu reģenerācijas un apglabāšanas veidus valstī noteic Ministru kabineta 2011.gada 26.aprīļa noteikumi Nr.319 „Noteikumi par atkritumu reģenerācijas un apglabāšanas veidiem” (turpmāk – MK noteikumi Nr.319).  Lai varētu iegūt precīzāku un pārskatāmāku informāciju par izgāztuvju pārrakšanas rezultātā atraktajiem atkritumiem, MK noteikumu projektā Nr.319 nepieciešams iekļaut jaunu atkritumu reģenerācijas kodu – slēgtās vai rekultivētās atkritumu izgāztuvēs apglabāto atkritumu pāršķirošana. Vienlaikus, lai pilnveidotu valsts statistikas informāciju, tiek iekļauts jauns atkritumu reģenerācijas kods – biogāzes ieguve (izņemot biogāzi no atkritumu apglabāšanas).  MK noteikumu Nr.319 1.pielikumā ietvertā atkritumu reģenerācijas darbība, kas apzīmēta ar kodu R1, attiecas uz atkritumiem, ko izmanto kā kurināmo vai citu līdzekli enerģijas ražošanai. Tas ietver cieto sadzīves atkritumu reģenerācijai paredzētas sadedzināšanas iekārtas tikai tad, ja to energoefektivitāte atbilst koeficientam, kas noteikts MK noteikumu Nr.319 2.punktā. Eiropas Komisijas Kopīgā pētniecības centra apkopotie tehniskie dati liecina, ka vietējie klimatiskie apstākļi Eiropas Savienībā ietekmē tās enerģijas daudzumu, ko cieto sadzīves atkritumu apstrādei paredzētas sadedzināšanas iekārtas tehniski var izmantot vai ražot elektroenerģijas, siltumenerģijas, dzesēšanai nepieciešamās enerģijas vai tehnoloģiskā tvaika formā[[1]](#footnote-1). Eiropas Komisijas Kopīgā pētniecības centra ziņojumā konstatēts, ka, lai nodrošinātu vienādus noteikumus Savienībā, būtu lietderīgi uz sadedzināšanas iekārtām, kuru darbību ietekmē vietējie klimatiskie apstākļi, attiecināt kompensējošo klimata korekcijas faktoru (CCF), kas piemērojams R1 formulai[[2]](#footnote-2). Latvijas spēkā esošajos normatīvajos aktos šobrīd nav ietverti klimata korekcijas faktori sadzīves atkritumu sadedzināšanas iekārtām, tāpēc ir nepieciešams izdarīt attiecīgos grozījumus MK noteikumos Nr.319. Jāatzīmē, ka Latvijā pašreiz nav nevienas sadzīves atkritumu sadedzināšanas iekārtas, kuras darbībai būtu izdota atļauja atbilstoši normatīvajiem aktiem par piesārņojumu  Noteikumu projekta mērķis:  Nodrošināt pilnīgāku valsts statistikas informāciju par specifiskiem atkritumu reģenerācijas veidiem, kā arī transponēt Latvijas normatīvajos aktos Direktīvu 2015/1127/ES.  Noteikumu projekts:  Paredz 2 jaunus atkritumu reģenerācijas kodus, kā arī nosaka prasības atkritumu sadedzināšanas kā reģenerācijas darbības energoefektivitātes aprēķināšanai, ņemot vērā klimata faktorus. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija (turpmāk – Ministrija), valsts SIA „Latvijas vides, ģeoloģijas un meteoroloģijas centrs” (turpmāk – LVĢMC) un Valsts vides dienests (turpmāk – VVD). |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kuri veiks slēgtu vai rekultivētu izgāztuvju atrakšanu un tajās esošo atkritumu pāršķirošanu.  Sadzīves atkritumu sadedzināšanas iekārtu operatori. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums u**zlabos atkritumu reģenerācijas darbību klasifikāciju, tādejādi nodrošinot iespēju veikt informācijas apkopošanu par atkritumu reģenerācijas darbībām un turpmāko atkritumu apsaimniekošanas plānošanu.**  Ar noteikumu projektu tiks nodrošināts, ka, aprēķinot sadzīves atkritumu sadedzināšanas iekārtu darbības energoefektivitāti, tiks ņemti vērā attiecīgās sadedzināšanas iekārtas atrašanās vietas klimatiskie apstākļi.  Minētajām sabiedrības mērķgrupām noteikumu projekta tiesiskais regulējums pēc būtības nemaina to tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Nepieciešamie saistītie tiesību aktu projekti | Noteikumu projekts tiek virzīts vienlaicīgi ar Ministru kabineta noteikumu projektu “Grozījumi Ministru kabineta 2008.gada 22.decembra noteikumos Nr.1075 „Noteikumi par vides aizsardzības valsts statistikas pārskatu veidlapām”” un Ministru kabineta noteikumu projektu “Grozījumi Ministru kabineta 2011.gada 19.aprīļa noteikumos Nr.302 „Noteikumi par atkritumu klasifikatoru un īpašībām, kuras padara atkritumus bīstamus””. Visi minētie Ministru kabineta noteikumu projekti tiks izsludināti vienlaicīgi. |
| 2. | Atbildīgā institūcija | Ministrija |
| 3. | Cita informācija | Nav |

|  |  |  |  |  |  |  |
| --- | --- | --- | --- | --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | | | | | |
| 1. | | Saistības pret Eiropas Savienību | | | Direktīva 2015/1127/ES (*OV L 184, 11.7.2015, 13.lpp*); | | |
| 2. | | Citas starptautiskās saistības | | | Nav | | |
| 3. | | Cita informācija | | | Nav | | |
| **1.tabula**  **Tiesību akta projekta atbilstība ES tiesību aktiem** | | | | | | | |
| Attiecīgā ES tiesību akta datums, numurs un nosaukums | | | | Direktīva 2015/1127/ES | | | |
| A | | | | B | | C | D |
| 1.pants | | | | 5.punkts | | Atbilst pilnībā | Nav noteiktas stingrākas prasības |
| 2.panta 1.daļa | | | | 2.punkts | | Atbilst pilnībā | Nav noteiktas stingrākas prasības |
| 2.panta 2.daļa | | | |  | | Netiks transponēts | Attiecas uz Eiropas Komisijas pilnvarām |
| Pielikums | | | | 5.punkts | | Atbilst pilnībā | Nav noteiktas stingrākas prasības |
| Kā ir izmantota ES tiesību aktā paredzētā rīcības brīvība dalīb­valstij pārņemt vai ieviest noteiktas ES tiesību akta normas?  Kādēļ? | | | | Projekts šo jomu neskar. | | | | |
| Saistības sniegt paziņojumu ES insti­tūcijām un ES dalīb­valstīm atbilstoši normatīvajiem aktiem, kas regulē informā­cijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | | | | Projekts šo jomu neskar. | | | | |
| Cita informācija | | | | Nav | | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu ministrijas tīmekļa vietnē. |
| 2. | Sabiedrības līdzdalība projekta izstrādē | Noteikumu projekts 2015.gada 2.oktobrī ievietots ministrijas publiskā tīmekļa vietnē:  <http://www.varam.gov.lv/lat/likumdosana/normativo_aktu_projekti/?doc=12002>.  2015.gada 5.oktobrī notika darba grupas, kas izveidota ar vides aizsardzības un reģionālās attīstības ministra 2015.gada 2.februāra rīkojumu Nr.41 „Par darba grupas “Darba grupa par atkritumu apsaimniekošanas normatīvo aktu pilnveidošanu” izveidošanu”, sanāksme, kuras laikā darba grupa tika informēta par izstrādāto noteikumu projektu. |
| 3. | Sabiedrības līdzdalības rezultāti | Projekta izstrādes gaitā netika saņemti priekšlikumi un komentāri. |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | VVD, LVĢMC |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz jaunu institūciju izveidi, likvidāciju vai reorganizāciju.  Noteikumu projekts neietekmē iesaistīto institūciju funkcijas un uzdevumus. |
| 3. | Cita informācija | Nav |

**Anotācijas III sadaļa – projekts šo jomu neskar.**

Vides aizsardzības un

reģionālās attīstības ministrs K.Gerhards

Vīza:

valsts sekretārs G.Puķītis

03.12.2015 10:00

1095

K.Puriņa

67026461, [kristine.purina@varam.gov.lv](mailto:%20kristine.purina@varam.gov.lv)

1. 1 *Report on the impact of R1 climate correction factor on the Waste-to-Energy (WtE) plants based on data provided by Member States*

   <http://iet.jrc.ec.europa.eu/remea/sites/remea/files/r1reportfinal_online_.pdf> [↑](#footnote-ref-1)
2. Ibid. [↑](#footnote-ref-2)